cyanic-selkie/wikianc huggingface dataset:
गोगाजी
गोगाजी कौन थे
कथानुसार 'पांडवों में एक पांडव अर्जुन हुए अर्जुन के पौत्र का नाम 'परीक्षित' था एक बार राजा परीक्षित के सिर पर कलयुग सवार हो गया तब राजा ने आखेट के समय वन में कलयुग के प्रभाव में आकर अपने एक प्रश्न का उत्तर ऋषि शमीक द्वारा परिस्थितिवश ना दे पाने के फलस्वरूप ऋषि के गले में मृत सर्प डाल दिया था । परीक्षित के इस कृत्य से अनभिज्ञ ऋषिपुत्र 'श्रृंगी' को जब यह ज्ञात हुआ तो उसने श्राप दे दिया कि जिस किसी ने भी मेरे पिता के गले में मृत सर्प डाला है उसे आज से सातवें दिवस 'तक्षक' नाग डसकर मृत्युलोक पहुंचा देगा । राजा को जब यह ज्ञात हुआ तब उसने अपने लिए एक सप्ततल प्रासाद (महल) निर्मित करवाया परंतु कड़ी सुरक्षा के पश्चात भी तक्षक नाग प्रासाद में प्रवेश कर गया और राजा को सातवें दिवस डस लिया । कुछ समय पश्चात् राजा परीक्षित के पुत्र जनमेजय को जब यह ज्ञात हुआ कि उसके पिता को तक्षक ने डसा था तब उसने सर्पदमन यज्ञ का आयोजन किया जिसके कारण समस्त सर्पयज्ञ मे भस्मीभूत होने लगे तत्पश्चात् माता मनसा देवी के पुत्र आस्तीक के सतप्रयत्नों से नागों के प्राणों की रक्षा हुई । किंवदंती है कि जब राजा जन्मेजय की मृत्यु हुई तब नागों ने जनमेजय की आत्मा को पाताल लोक में बंदी बना लिया था, कलयुग में जब माता बाछल ने गुरु गोरखनाथ जी की सेवा की तब उनकी सेवा से प्रसन्न होकर गुरु गोरखनाथ जी ने उनको तेजस्वी पुत्र का वरदान देने के लिए पाताल लोक की ओर प्रस्थान किया वहां से वे राजा जनमेजय की आत्मा को गूगल में छुपा कर जाने लगे कहते हैं तब नाग भी उनका पीछा कर रहे थे जब गोगा जी धरती पर आए तब भी तक्षक नाग ने उनका पीछा नहीं छोड़ा और उनके हाथ से गूगल छीन कर निगल गया सौभाग्य से वहां एक युवक प्रक्षालन (साफ-सफाई) कार्य कर रहा था जब उसने देखा कि साधु के हाथ से नाग ने कुछ वस्तु निगल ली है तब उसने नाग पर झाड़ू के डंडे से प्रहार किया जिसके कारण गूगल तक्षक के मुख से नीचे गिर पड़ी गुरु गोरखनाथ जी ने गूगल उठाई और और उक्त युवक को वरदान दिया कि इस गूगल से उत्पन्न बालक बड़ा ही सिद्ध पुरुष होगा जिस के भजनों का तुम लोग गायन करोगे ऐसा कहकर गुरु गोरखनाथ जी अंतर्ध्यान हो गए । तक्षक नाग भी निराश होकर पाताल को लौट गया इस प्रकार राजा जन्मेजय ही गोगाजी के नाम से विख्यात हुए ।
एनी बेसेन्ट
डॉ एनी बेसेन्ट (1 अक्टूबर 1847 - 20 सितम्बर 1933) अग्रणी आध्यात्मिक, थियोसोफिस्ट, महिला अधिकारों की समर्थक, लेखक, वक्ता एवं भारत-प्रेमी महिला थीं। सन 1917 में वे भारतीय राष्ट्रीय कांग्रेस की अध्यक्षा भी बनीं। एनी बेसेंट से प्रेरणा पाकर भारत के कई समाज सेवकों को बल मिला। इन्होंने माउंट एवरेस्ट पर चढ़ाई की ।
जीवनी
डॉ॰ एनी बेसेन्ट (Dr. Annie Wood Besant) का जन्म लन्दन शहर में १८४७ में हुआ। इनके पिता अंग्रेज थे। पिता पेशे से डाक्टर थे। पिता की डाक्टरी पेशे से अलग गणित एवं दर्शन में गहरी रूचि थी। इनकी माता एक आदर्श आयरिस महिला थीं। डॉ॰ बेसेन्ट के ऊपर इनके माता पिता के धार्मिक विचारों का गहरा प्रभाव था। अपने पिता की मृत्यु के समय डॉ॰ बेसेन्ट मात्र पाँच वर्ष की थी। पिता की मृत्यु के बाद धनाभाव के कारण इनकी माता इन्हें हैरो ले गई। वहाँ मिस मेरियट के संरक्षण में इन्होंने शिक्षा प्राप्त की। मिस मेरियट इन्हें अल्पायु में ही फ्रांस तथा जर्मनी ले गई तथा उन देशों की भाषा सीखीं। १७ वर्ष की आयु में अपनी माँ के पास वापस आ गईं।
डॉ॰ बेसेन्ट इसी समय चार्ल्स व्रेडला के सम्पर्क में आईं। अब वह सन्देहवादी के स्थान पर ईश्वरवादी हो गईं। कानून की सहायता से उनके पति दोनों बच्चों को प्राप्त करने में सफल हो गये। इस घटना से उन्हें हार्दिक कष्ट हुआ। डॉ॰ बेसेन्ट ने अपने इस कथन को सत्य सिद्ध किया और अपना अधिकांश जीवन दीन-हीन अनाथों की सेवा में ही व्यतीत किया।
महान् ख्याति प्राप्त पत्रकार विलियन स्टीड के सम्पर्क में आने पर वे लेखन एवं प्रकाशन के कार्य में अधिक रुचि लेने लगीं। अपना अधिकांश समय मजदूरों, अकाल पीड़ितों तथा झुग्गी झोपड़ियों में रहने वालों को सुविधा दिलाने में व्यतीत किया। वह कई वर्षों तक इंग्लैण्ड की सर्वाधिक शक्तिशाली महिला ट्रेड यूनियन की सेक्रेटरी रहीं। वे अपने ज्ञान एवं शक्ति को सेवा के माध्यम से चारों ओर फैलाना नितान्त आवश्यक समझती थीं। उनका विचार था कि बिना स्वतंत्र विचारों के सत्य की खोज संभव नहीं है। १८७८ में ही उन्होंने प्रथम बार भारतवर्ष के बारे में अपने विचार प्रकट किये। उनके लेख तथा विचारों ने भारतीयों के मन में उनके प्रति स्नेह उत्पन्न कर दिया। अब वे भारतीयों के बीच कार्य करने के बारे में दिन-रात सोचने लगीं। १८८३ में वे समाजवादी विचारधारा की ओर आकर्षित हुईं। उन्होंने 'सोसलिस्ट डिफेन्स संगठन' नाम की संस्था बनाई। इस संस्था में उनकी सेवाओं ने उन्हें काफी सम्मान दिया। इस संस्था ने उन मजदूरों को दण्ड मिलने से सुरक्षा प्रदान की जो लन्दन की सड़कों पर निकलने वाले जुलूस में हिस्सा लेते थे।
१८८९ में एनी बेसेन्ट थियोसोफी के विचारों से प्रभावित हुईं। उनके अन्दर एक शक्तिशाली अद्वितीय और विलक्षण भाषण देने की कला निहित थी। अत: बहुत शीघ्र उन्होंने अपने लिये थियोसोफिकल सोसायटी की एक प्रमुख वक्ता के रूप में महत्वपूर्ण स्थान बना लिया। उन्होंने सम्पूर्ण विश्व को थियोसोफी की शाखाओं के माध्यम से एकता के सूत्र में बाधने का आजीवन प्रयास किया। उन्होंने भारत को थियोसोफी की गतिविधियों का केन्द्र बनाया।
उनका भारत आगमन १८९३ में हुआ। सन् १९०६ तक इनका अधिकांश समय वाराणसी में बीता। वे १९०७ में थियोसोफिकल सोसायटी की अध्यक्षा निर्वाचित हुईं। उन्होंने पाश्चात्य भौतिकवादी सभ्यता की कड़ी आलोचना करते हुए प्राचीन हिन्दू सभ्यता को श्रेष्ठ सिद्ध किया। धार्मिक, शैक्षणिक, सामाजिक एवं राजनैतिक क्षेत्र में उन्होंने राष्ट्रीय पुनर्जागरण का कार्य प्रारम्भ किया। भारत के लिये राजनीतिक स्वतंत्रता आवश्यक है इस उद्देश्य की प्राप्ति के लिये उन्होंने 'होमरूल आन्दोलन' संगठित करके उसका नेतृत्व किया।
२० सितम्बर १९३३ को वे ब्रह्मलीन हो गई। आजीवन वाराणसी को ही हृदय से अपना घर मानने वाली बेसेन्ट की अस्थियाँ वाराणसी लाई गयीं और शान्ति-कुंज से निकले एक विशाल जन-समूह ने उन अपशेषों को ससम्मान सुरसरि को समर्पित कर दिया।
डॉ॰ एनी बेसेन्ट के विचार
डॉ॰ बेसेन्ट के जीवन का मूलमंत्र था 'कर्म'। वह जिस सिद्धान्त पर विश्वास करतीं उसे अपने जीवन में उतार कर उपदेश देतीं। वे भारत को अपनी मातृभूमि समझती थीं। वे जन्म से आयरिश, विवाह से अंग्रेज तथा भारत को अपना लेने के कारण भारतीय थीं। तिलक, जिन्ना एवं महात्मा गाँधी आदि ने उनके व्यक्तित्व की प्रशंसा की। वे भारत की स्वतंत्रता के नाम पर अपना बलिदान करने को सदैव तत्पर रहती थीं।
वे भारतीय वर्ण व्यवस्था की प्रशंसक थीं। परन्तु उनके सामने समस्या थी कि इसे व्यवहारिक कैसे बनाया जाय ताकि सामाजिक तनाव कम हो। उनकी मान्यता थी कि शिक्षा का समुचित प्रबन्ध होना चाहिए। शिक्षा में धार्मिक शिक्षा का समावेश हो। ऐसी शिक्षा देने के लिए उन्होंने १८९८ में वाराणसी में सेन्ट्रल हिन्दू स्कूल की स्थापना की। सामाजिक बुराइयों जैसे बाल विवाह, जाति व्यवस्था, विधवा विवाह, विदेश यात्रा आदि को दूर करने के लिए उन्होंने 'ब्रदर्स ऑफ सर्विस ' नामक संस्था का संगठन किया। इस संस्था की सदस्यता के लिये आवश्यक था कि उसे नीचे लिखे प्रतिज्ञा पत्र पर हस्ताक्षर करना पड़ता था -
डॉ॰ एनी बेसेन्ट की मान्यता थी कि बिना राजनैतिक स्वतंत्रता के इन सभी कठिनाइयों का समाधान सम्भव नहीं है।
डॉ॰ एनी बेसेन्ट स्वभावतः धार्मिक प्रवृत्ति की महिला थीं। उनके राजनीतिक विचार की आधारशिला थी उनके आध्यात्मिक एवं नैतिक मूल्य। उनका विचार था कि अच्छाई के मार्ग का निर्धारण बिना अध्यात्म के संभव नहीं। कल्याणकारी जीवन प्राप्त करने के लिये मनुष्य की इच्छाओं को दैवी इच्छा के अधीन होना चाहिये। राष्ट्र का निर्माण एवं विकास तभी सम्भव है जब उस देश के विभिन्न धर्मों, मान्यताओं एवं संस्कृतियों में एकता स्थापित हो। सच्चे धर्म का ज्ञान आध्यात्मिक चेतना द्वारा ही मिलता है। उनके इन विचारों को महात्मा गाँधी ने भी स्वीकार किया। प्राचीन भारत की सभ्यता एवं संस्कृति का स्वरूप आध्यात्मिक था। यही आध्यात्मिकता उस समय के भारतीयों की निधि थी।
डॉ॰ बेसेन्ट का उद्देश्य था हिन्दू समाज एवं उसकी आध्यात्मिकता में आयी हुई विकृतियों को दूर करना। उन्होंने भारतीय पुनर्जन्म में विश्वास करना शुरू किया। उनका निश्चित मत था कि वह पिछले जन्म में हिन्दू थीं। वह धर्म और विज्ञान में कोई भेद नहीं मानती थीं। उनका धार्मिक सहिष्णुता में पूर्ण विश्वास था। उन्होंने भारतीय धर्म का गम्भीर अध्ययन किया। उनका भगवद्गीता का अनुवाद 'थाट्स आन दी स्टडी ऑफ दी भगवद्गीता ' इस बात का प्रमाण है कि हिन्दू धर्म एवं दर्शन में उनकी गहरी आस्था थी। वे कहा करती थीं कि हिन्दू धर्म में इतने सम्प्रदायों का होना इस बात का प्रमाण है कि इसमें स्वतंत्र बौद्धिक विकास को प्रोत्साहन दिया जाता है। वे यह मानती थीं कि विश्व को मार्ग दर्शन करने की क्षमता केवल भारत में निहित है। वे भारत के सदियों से अन्धविश्वासों से ग्रस्त मानव को मुक्त करना चाहती थीं।
डॉ॰ बेसेन्ट ने निर्धनों की सेवा का आदर्श समाजवाद में देखा। गरीबी दूर करने के लिये उनका विश्वास था कि औद्योगीकरण हो। उन्होंने देखा कि नारी को किसी प्रकार की स्वतंत्रता प्राप्त नहीं थी। वे लोग भोग की वस्तु समझी जाती थीं। इस दु:खद स्थिति से डॉ॰ बेसेन्ट का हृदय द्रवित हो उठा। उन्होंने नारी सुरक्षा का प्रश्न उठाया और जोर देकर कहा कि समाज में सर्वांगीण विकास के लिये नारी अधिकारों को सुरक्षित करना आवश्यक है। डॉ॰ बेसेन्ट प्राचीन धर्म आधारित वर्ण व्यवस्था की समर्थक थीं। वर्ण व्यवस्था का मुख्य उद्देश्य कार्य विभाजन था जिसके अनुसार समाज का प्रत्येक व्यक्ति अपने कार्यों को करने की योग्यता द्वारा ब्राह्मण, क्षत्रिय, वैश्य एवं शूद्र का स्थान प्राप्त करता था। वे कहा करती थीं कि महाभारत के अनुसार ब्राह्मण में शूद्र के गुण हैं तो वह शूद्र है। शूद्र में अगर ब्राह्मण के गुण हैं तो वह ब्राह्मण समझा जायगा।
उस समय विदेश यात्रा को अधार्मिक समझा जाता था। उन्होंने बताया कि प्राचीन ऐतिहासिक तथ्यों से पता चलता है कि श्याम, जावा, सुमात्रा, कम्बोज, लंका, तिब्बत तथा चीन आदि देशों में हिन्दू राज्य के चिह्न पाये गये हैं। अत: हिन्दूओं की विदेश यात्रा प्रमाणित हो जाती है। उन्होंने विदेश यात्रा को प्रोत्साहन दिये जाने का समर्थन किया। उनके अनुसार आध्यात्मिक बुद्धि एवं शारीरिक शक्ति के सम्मिश्रण से राष्ट्र का उत्थान करना प्राचीन भारत की विशेषता रही है।
वे विधवा विवाह को धर्म मानती थीं। उनकी धारणा थी कि प्रौढ़ विधवाओं को छोड़कर किशोर एवं युवावस्था की विधवाओं को सामाजिक बुराई रोकने के लिए विवाह करना आवश्यक है। वे अन्तर्जातीय विवाहों को भी धर्म सम्मत मानती थीं। बहु विवाह को वे नारी गौरव का अपमान एवं समाज का अभिशाप मानती थीं। किसी भी देश के निर्माण में प्रबुद्ध वर्ग की भूमिका महत्वपूर्ण होती है। यह प्रबुद्ध वर्ग उस देश की शिक्षा का उपज होता है। अतः शिक्षा व्यवस्था को वे अत्यधिक महत्व देती थीं। उन्होंने शिक्षा पाठ्यक्रमों में धार्मिक एवं नैतिक शिक्षा को अनिवार्य रूप से पढ़ाये जाने तथा उसे प्राचीन भारतीय आदर्शों पर आधारित होने के लिये जोर दिया। उनकी धारणा थी कि प्रत्येक भारतीय को संस्कृत तथा अंग्रेजी दोनों का ज्ञान होना चाहिये।
१९१३ से १९१९ तक वह भारतीय राजनीतिक जीवन की अग्रणी विभूतियों में थीं। सितम्बर १९१६ में उन्होंने होमरूल लीग (स्वाराज्य संघ) की स्थापना की और स्वराज्य के आदर्श को लोकप्रिय बनाने के लिये प्रचार किया किन्तु १९१९ के बाद वे अकेली पड़ गईं। इसका तात्कालिक कारण बाल गंगाधर तिलक से उनका विवाद होना था। जब गाँधी जी ने अपना सत्याग्रह आन्दोलन प्रारम्भ किया तो वह भारतीय राजनीति की मुख्य धारा से और भी पृथक् हो गई। बड़े दुर्भाग्य की बात है कि एनी बेसेन्ट ने गाँधी जी के असहयोग आन्दोलन की अत्यन्त असंयमित भाषा में भर्त्सना करते हुये उनके आन्दोलन को क्रान्तिकारी, अराजकतावादी तथा घृणा और हिंसा को उभाड़ने वाला आन्दोलन निरूपित किया था। गाँधी के दर्शन एवं नेतृत्व को उन्होंने स्वतंत्रता के मार्ग में सबसे बड़ी बाधा बताया था। उन्होंने गाँधी जी को अस्पष्ट स्वराज देखने वाला और रहस्यवादी राजनीतिज्ञ बताया। उन्हें इस बात से सन्देह था कि गाँधी जी सच्चे हृदय से पश्चाताप, उपवास, तपस्या आदि में विश्वास करते हैं। उन्होंने देश की जनता को चेतावनी दी थी कि यदि गाँधीवादी प्रणाली को अपनाया गया तो देश पुनः अराजकता के खड्ड में जा गिरेगा।
प्रमुख कृतियाँ
प्रतिभा-सम्पन्न लेखिका और स्वतंत्र विचारक होने के नाते श्रीमती एनी बेसेन्ट ने थियोसॉफी (ब्रह्मविद्या) पर करीब २२० पुस्तकों व लेखों की बाढ़ लगा दी थी। 'अजैक्स' उपनाम से भी उनकी लेखनी चली थी। पूर्व-थियोसॉफिकल पुस्तकों एवं लेखों की संख्या लगभग १०५ है। १८९३ में उन्होंने अपनी आत्मकथा प्रकाशित की थी। उनकी जीवनीपरक कृतियों की संख्या ६ है। उन्होंने केवल एक साल के अन्दर १८९५ में सोलह पुस्तकें और अनेक पैम्प्लेट प्रकाशित किये जो ९०० पृष्ठों से भी अधिक थे। एनी बेसेन्ट ने भगवद्गीता का अंग्रेजी-अनुवाद किया तथा अन्य कृतियों के लिए प्रस्तावनाएँ भी लिखीं। उनके द्वारा क्वीन्स हॉल में दिये गये व्याख्यानों की संख्या प्राय: २० होगी। भारतीय संस्कृति, शिक्षा व सामाजिक सुधारों पर संभवतः ४८ ग्रंथों और पैम्प्लेटों की उन्होंने रचना की। भारतीय राजनीति पर करीबन ७७ पुष्प खिले। उनकी मौलिक कृतियों से चयनित लगभग २८ ग्रंथों का प्रणयन हुआ। समय-समय पर 'लूसिफेर', 'द कामनवील' व 'न्यू इंडिया' के संपादन भी एनी बेसेन्ट ने किये। उनके प्रसिद्ध ग्रंथ निम्नलिखित हैं :
इस प्रकार कुल मिलाजुला कर करीबन ५०५ ग्रंथों व लेखों की मलिका डॉ॰ एनी बेसेन्ट ने 'हाऊ इण्डिया रौट् फॉर फ्रीडम' (१९१५) में भारत को अपनी मातृभूमि बतलाया है। 'इण्डिया : ए नेशन' नामक जो पुस्तक जब्त कर ली गयी थी उसमें उन्होंने स्वायत्त-शासन की विचार धारा प्रतिपादित की है। १९१७ में नजरबन्द किये जाने से पहले सत्तर वर्षीय वृद्धा ने अपने भारत के भाइयों और बहनों को आखिरी सन्देश दिया था : मैं वृद्धा हूँ, किन्तु मुझे विश्वास है कि मरने के पहले ही मैं देखूंगी कि भारत को स्वायत्त-शासन मिल गया।
फलासी तुङ्गनाथ
फलासी भारत के उत्तराखण्ड राज्य के रुद्रप्रयाग जिले में स्थित एक गाँव है। यहाँ पर भगवान तुंगनाथ का प्राचीन मन्दिर है।
मन्दिर में भगवान शिव (तुंगनाथ) का आपरुप (ऐसी मूर्ति, लिंग आदि जो मनुष्य निर्मित न होकर स्वयं प्रकट होती है) लिंग है। इसके अतिरिक्त भगवती चण्डिका एवं गणेश जी हैं। इस मन्दिर में शिव (भगवान तुंगनाथ) की प्रधानता है, जबकि तुंगनाथ के एक अन्य मन्दिर जो कि सतेरा में है उसमें शक्ति (नारी देवी) की प्रधानता है। मन्दिर में सामान्य पूजा पास के ही फलासी गाँव के लोग करते हैं।
मन्दिर प्राचीन दक्षिण शैली का बना है। यद्यपि बाद में इसका पुनुरुद्धार किया गया लेकिन प्राचीन शैली की सुन्दरता को कायम रखने का प्रयत्न किया गया। मन्दिर में कुछ पुरानी मन्दिर की दीवारों पर बनी मूर्तियों के अवशेष हैं जिनसे पता चलता है कि पुराने समय में मन्दिर की दीवारों पर दक्षिण शैली में सुन्दर मूर्तियाँ बनी रही होंगी।
मन्दिर का स्वामित्व पास के राजपूत थोकदारों के पास होता है।
देवी की बन्याथ
मन्दिर में लगभग १२ सालों बाद भगवती चण्डिका की बन्याथ (यात्रा) होती है। यात्रा के पहले देवी के प्रतीक बरमा ठंगुरु (छड़ी के ऊपर डोली स्थापित की गई होती है) की प्राण प्रतिष्ठा की जाती है। यात्रा के दौरान बरमा ठंगुरु को मन्दिर के क्षेत्र में आने वाले सभी गाँवों में घर-घर एवं सभी देवस्थानों पर ले जाया जाता है। चार राजपूत जाति के पुरुष (जिन्हें एर्वला कहा जाता है) महीनों तक कठिन एवं पवित्र जीवन शैली का निर्वाह करते हुये बरमा ठंगुरु को ले जाते हैं। साथ में गणेश देवता की डोली जाती है जिसे ब्राह्मण ले जाता है। इसके अतिरिक्त भूत्योर (भूत) देवता साथ जाता है।
यात्रा की समाप्ति पर यज्ञ होता है। मन्दिर के ऊपर कुछ सीढ़ीनुमा खेत हैं जिनमें से एक में यज्ञ कुण्ड बनाया जाता है। यज्ञ में कर्मकाण्ड ग्राम बेंजी के ब्राह्मणों द्वारा करवाया जाता है जबकि ग्राम मयकोटी के ब्राह्मणों के पास आचार्य पद होता है। यज्ञ की समाप्ति पर बरमा ठंगुरु को पृथ्वी के नीचे पधरा दिया जाता है। साथ ही बरमा ठंगुरु को ले जाने वाले एर्वालों की एक झोंपड़ी होती है जिसे जला दिया जाता है, इसके पीछे यह मान्यता है कि भगवती को कई महीने साथ रहने से एर्वालों के प्रति मोह हो जाता है और वह उन्हें अपने साथ ले जाना चाहती है, इसलिये भगवती को यह जताने के लिये कि अब उनका सम्बंध समाप्त हो चुका है उनकी झोपड़ी को जला दिया जाता है।
कैसे पहुँचें
ऋषिकेश से मोटरमार्ग द्वारा बस अथवा टैक्सी से रुद्रप्रयाग, फिर रुद्रप्रयाग से चोपता कस्बे (यह चमोली जिले के चोपता कस्बे से अलग है) तक पहुँचें। चोपता से एक पैदल मार्ग नीचे फलासी गाँव की तरफ जाता है जहाँ से मन्दिर तक १५-२० मिनट का रास्ता है।
रोमेन ड्युरिस
रोमेन ड्युरिस (Romain Duris; जन्म: 28 मई 1974) फ्रांसीसी फ़िल्म अभिनेता हैं।
कवाध प्रथम
कवाध प्रथम अपने चाचा बलास की जगह गद्दी पर बैठा। कवाध के दीर्घ राज्यकाल का पहला वीरकार्य उन बर्बर खज्रों के विरुद्ध सफल अभियान था जो तुर्की जाति के थे और कोहकाफ लाँघकर कूर की घाटी में प्राय: धावे किया करते थे।
मजदक द्वारा स्थापित सामूहिक सत्तावादी सप्रदाय की सहायता करने के कारण कवाध को प्राय: अपना सिंहासन ही छोड़ना पड़ा। उसे गद्दी से उतार दिया गया और सूसियाना के प्रसिद्ध गढ़ में (जिसे साधारणत: 'विस्मृति का गढ़' कहते हैं) कैद कर दिया गया (४९८-५०१ई.)। उसका उत्तराधिकार उसके भाई ज़मास्प को मिला। कवाध अपनी पत्नी की मदद से कैद से निकल भागा। उसने अपनी गद्दी पर भी फिर से अधिकार कर लिया। इस बार उसने मजदकों के संबंध में बुद्धिमत्तापूर्ण व्यवहार किया, उनसे अपनी संरक्षा हटा ली और उनमें से बहुतों को बाद में मरवा तक डाला।
ठेंगो
ठेंगो में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
कवाध द्वितीय
कवाध द्वितीय फारस के ससानी वंश का राजा तथा खुसरू परवेज का पुत्र था। वह ६२८ ई. की फरवरी में, पिता के गद्दी से उतारे जाने के बाद, सिंहासनारूढ़ हुआ। गद्दी पर बैठते ही उसने रोम के सम्राट् हिराक्लियस से संधि कर ली। वह ६२९ ई. में मरा।
नैघमा गूठ, द्वाराहाट तहसील
नैघमा गूठ, द्वाराहाट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
बनगवाँ गाँव, तिरवा (कन्नौज)
बनगवाँ तिरवा, कन्नौज, उत्तर प्रदेश स्थित एक गाँव है।
नितीश राणा
नितीश राणा (Nitish Rana (जन्म ;२७ दिसम्बर १९९३, राजपूत परिवार[ [दिल्ली]]) एक भारतीय प्रथम श्रेणी क्रिकेट खिलाड़ी है जो घरेलू क्रिकेट दिल्ली के लिए खेलते हैं। नितीश बाएं हाथ के बल्लेबाज है। ये २०१५ से २०१७ तक इंडियन प्रीमियर लीग में मुम्बई इंडियन्स फ्रेंचाइज के लिए खेले थे जबकि २०१९ इंडियन प्रीमियर लीग में ये कोलकाता नाइट राइडर्स के लिए खेल रहे है।
उद्घोष
उद्घोष एक हिन्दी शब्द है।
मध्य क्षेत्र (हिन्दी)
मध्य क्षेत्र की भाषाएँ या केन्द्रीय क्षेत्र की भाषाएँ, जिन्हें हिन्दी भाषा के रूप में भी जाना जाता है, उत्तरी और मध्य भारत में बोली जाने वाली संबंधित भाषा किस्मों का एक समूह है। यह भाषा किस्में इंडो-आर्यन भाषाओं के परिवार का केंद्रीय हिस्सा हैं, जो इंडो-यूरोपीय भाषाओं के परिवार का एक हिस्सा है। वे ऐतिहासिक रूप से एक बोली निरंतरता बनाते हैं जो मध्य प्राकृत से उतरती है। हिंदी बेल्ट में स्थित, हिंदी भाषा की किस्मों में खड़ीबोली बोली, दिल्ली में बोली जाने वाली प्राथमिक बोली और आधुनिक हिंदी और उर्दू का आधार भी शामिल है। यह बोली सदियों से मध्ययुगीन हिंदुस्तानी भाषा में विकसित हुई, जिसमें से आधुनिक मानक हिंदी और आधुनिक मानक उर्दू आज से ली गई हैं। हिंदी और उर्दू दोनों हिंदुस्तानी भाषा के मानकीकरण हैं जो दिल्ली में ऐतिहासिक रूप से बोली जाती थीं और पूरे उत्तर भारत में एक भाषा के रूप में इस्तेमाल की जाती थीं। इंडो-आर्यन भाषा परिवार के संबंध में, इस भाषा समूह का सामंजस्य वर्गीकरण के उपयोग पर निर्भर करता है; यहाँ केवल पूर्वी और पश्चिमी हिंदी को माना जाएगा।
भाषाएँ
यदि हिंदी की बोली-प्रक्रिया के भीतर सहमति को उचित माना जा सकता है, तो यह है कि इसे बोलियों के दो सेटों में विभाजित किया जा सकता है: पश्चिमी और पूर्वी हिंदी। पश्चिमी हिंदी अर्हमगढ़ी से पूर्वी हिंदी के शौरसेनी प्राकृत के अपभ्रंश रूप से विकसित हुई।
यह विश्लेषण कभी-कभी सांस्कृतिक कारणों, जैसे बिहारी, राजस्थानी, और पहाड़ी के लिए हिंदी के लिए दावा की जाने वाली किस्मों को शामिल नहीं करता है।
रोमानी, डोमरी, लोमावरन, और सीब सेलिएर (या कम से कम उनके पूर्वजों) मध्य क्षेत्र और मध्य पूर्व और यूरोप सीए की ओर पलायन करने वाली भाषाएँ हैं। तीन अलग-अलग तरंगों में 500-1000 सीई। पर्या भाषा मध्य एशिया की एक केंद्रीय क्षेत्र भाषा है।
पश्चिमी हिंदी के समूहों में सांसी, पोवारी, चमारी (एक सहज भाषा), भाया, गोवली (एक अलग भाषा नहीं) और घेरा शामिल हैं ।
तुलना
दिल्ली के हिंदुस्तानी उच्चारण मानक शिक्षित हैं, जिनमें आमतौर पर द्विअर्थी अहसास होते हैं, जिनमें क्रमशः [ɑɪ] से [ɑɪ] और []u] से []u], क्रमशः पूर्वी हिंदी किस्मों और कई गैर-मानक पश्चिमी किस्में हैं। इसके स्वर समूह भी हैं।
इरबा
इरबा (Irba) भारत के झारखण्ड राज्य के राँची ज़िले में स्थित एक नगर है।
बिस्केट यात्रा
बिस्काः यात्रा भक्तपुर, धापसी, मध्यपुर थिमि और टोखा के साथ नेपाल के कई अन्य स्थानों में होने वाला एक वार्षिक त्योहार है। यह त्योहार विक्रम संवत कैलेंडर को ध्यान में रखकर नए साल की शुरुआत में मनाया जाता है, हालांकि इस त्योहार का कोई भी सम्बन्ध विक्रम संवत से नहीं है।
किंवदंती यह है कि यह त्योहार एक नागिन की मृत्यु के बाद से मनाया जाता है। भक्तपुर शहर के विभिन्न क्षेत्रों नें लोग इस त्योहार को अपने-अपने रीति-रिवाजों के अनुसार मनाते हैं। त्योहार का सबसे महत्वपूर्ण स्थान तःमाधि और थिमी बालकुमारी हैं। इस त्योहार के दौरान भगवान भैरव की मूर्ति एक रथ पर सैकड़ों लोगों द्वारा रस्साकशी के रूप में खींची जाती है। लगभग एक महीने पहले से ही रथ को न्यातापोला मंदिर के पास इकट्ठा कर दिया जाता है। भक्तपुर में आयोजित होने वाले इस कार्यक्रम का सबसे महत्वपूर्ण पल वह है जब बिस्का यात्रा के दौरान भगवान भैरव को त्योहार के लिए अपने मंदिर से बाहर लाया जाता है और फिर उनकी मूर्ति को रथ पर चढ़ाकर रस्साकशी आरम्भ की जाती है। स्थानीय निवासी इस कार्यक्रम को "द्यः कोहा बिज्यागु" कहते हैं। रस्साकशी के दौरान रथ को थने और कोने (शहर के दो भाग) के स्थानीय निवासियों द्वारा दोनों ओर से खींचा जाता है और जो कोई भी जीतता है, उसे अगले वर्ष त्योहार को आयोजित करने का मौका मिलता है, जबकि दूसरा पक्ष अपनी बारी का इंतजार करता हैं और अगले वर्ष दोबारा प्रयास करता है। रथ को अंत में गहिती तक खींचा जाता है, जहाँ रथ को दो दिनों तक रखा जाता है और फिर उसे नेपाली नव वर्ष की पूर्व संध्या पर ल्यसिंख्यः तक पुनः खींचा जाता है। ल्यसिंखेल में रथ को अगले दिन तक रखा जाता है। इसके बाद फिर से रथ को गहिती तक खींचा जाता है और अंतिम दिन जिसे स्थानीय भाषा में "द्यः थाहां बिज्यागु" कहा जाता है, जिसका अर्थ है कि भगवान भैरव को फिर से मंदिर में लाया जाना, इस दौरान रथ को फिर से दोनों तरफ खींचा जाता है और अंत में 5 मंजिला मंदिर के परिसर में स्थापित कर दिया जाता है।
मध्यपुर थिमि में भी कई जगहों पर बिस्का जात्रा मनाया जाता हैं। मध्यपुर थिमि के विभिन्न हिस्सों के लोग स्व निर्मित रथों को लेकर इकट्ठा होते हैं। लोग जश्न मनाते हैं और एक-दूजे को बधाई देते हैं, सिमरिक रंग का पाउडर उड़ाते हैं और मधुर संगीत बजाते हैं। मान्यताओं का पालन करके कुछ लोग अपने जीभ को भेद कर रहते हैं, ऐसे लोगों को स्थानीय भाषा में बोडे कहते हैं, जो एक जीभ-भेदी है और समारोह के साक्षी हैं। वह सारा दिन लोहे की कील से अपने जीभ को छेदकर रहता है और अपने कंधे पर कई ज्वलंत मशालें लेकर शहर में घूमता है।
2014 शीतकालीन ओलंपिक में संयुक्त राज्य वर्जिन द्वीपसमूह
संयुक्त राज्य वर्जिन द्वीपसमूह ने सोची, रूस में आयोजित होने वाले 2014 शीतकालीन ओलंपिक में 7 से 23 फरवरी 2014 तक भाग लिया। टीम में अल्पाइन स्कीइंग में एक एथलीट शामिल था। इसने पिछले दो संस्करणों को लापता होने के बाद शीतकालीन ओलंपिक में वर्जिन द्वीप समूह की वापसी का उल्लेख किया।
वी॰ नारायण मेनन
वल्लथोल नारायण मेनन (16 अक्टूबर 1878 – 13 मार्च 1958) केरल राज्य से मलयालम भाषा के भारतीय कवि थे। वे मलयालम साहित्य में मानव के मानसिक भाव को काल्पनिकता का परिधान देकर सुदर रूप में प्रस्तुत करने वाले महान कवियों में से एक थे। उन्होने 1909 में बाल्मीकि रामायण का मलयालम भाषा में अनुवाद किया। 1910 में "बधिरविलापम्" नामक विलापकाव्य लिखा। इसके बाद उन्होंने अनेक नाटकीय भावकाव्य लिखे--गणपति, बंधनस्थनाय अनिरुद्धन्, ओरू कत्तु (एक खत), शिष्यनुम् मकनुम् (शिष्य और पुत्री), मग्दलन मरि यम्, अच्छनुम् मकनुम (पिता पुत्री) कोच्चुसीता इत्यादि। सन् 1924 के बाद रचित साहित्यमंजरियों में ही वल्लथोल के देशभक्ति से ओतप्रोत वे काव्यसुमन खिले थे जिन्होंने उनको राष्ट्रकवि के पद पर आसीन किया। एन्रे गुरुनाथन (मेरे गुरुनाथ) इत्यादि उन भावगीतों में अत्यधिक लोकप्रिय हैं। जीवन के कोमल और कांत भावों के साथ विचरण करना वल्लथोल को प्रिय था। अंधकार में खड़े होकर रोने की प्रवृत्ति उनमें नहीं थी। यह सत्य है कि पतित पुष्पों को देखकर उन्होंने भी आहें भरी हैं, परंतु उनपर आँसू बहाते रहने की तुलना में विकसित सुमनों को देखकर आह्लाद प्रकट करने की प्रवृत्ति ही उनमें अधिक हैं। वल्लथोल नारायण मेनन को साहित्य एवं शिक्षा क्षेत्र में पद्म भूषण से 1954 में सम्मानित किया गया।
कषाय
भारतीय दर्शन में कषाय शब्द का प्रयोग विशेष रूप से राग, द्वेष आदि दोषों के लिए हुआ है।
छांदोग्य उपनिषद के अनुसार मृदित कषाय (जिनका कषाय नष्ट हो गया है) नारद को भगवान् सनत्कुमार ने अविद्यारूपा तम के पार परमार्थतत्व को दिखलाया। शंकराचार्य के मत से ज्ञान, वैराग्य और अभ्यास से कषाय का नाश होता हे।
बौद्ध दर्शन में इस शब्द का प्रयोग अशुद्धि, पतन तथा क्षय के अर्थ में हुआ है। उसके अनुसार कषाय पाँच प्रकार के हैं- आयु, दृष्टि, क्लेश, सत्व तथा कल्प। कषायों के कारण आयु क्षीण होती है, मिथ्या दृष्टि उत्पन्न होती है, क्लेश होते हैं, प्राणियों का ह्रास होता है तथा संसार के एक कल्प अथवा युग का क्षय होता है।
जैन दर्शन में कषाय के मुख्य चार भेद- क्रोध, मान, माया तथा लोभ माने गए हैं। इनके कारण जीव में पुद्गल कणों का आश्रव होता है और यह कर्मबंधन से अधिकाधिक ग्रस्त होता जाता है। जीव की कषाय सहित तथा कषायरहित, ये दो अवस्थाएँ होती हैं। कषायों का विनाश होने पर ही जीव को मोक्ष प्राप्त होता है।
स्कॉच व्हिस्की
स्कॉच व्हिस्की को पांच भिन्न प्रकारों में बांटा गया है: एकल माल्ट स्कॉच व्हिस्की, मिश्रित माल्ट (पहले इसे "वैटेड माल्ट" या "प्योर माल्ट" कहा जाता था), मिश्रित स्कॉच व्हिस्की, मिश्रित ग्रेन स्कॉच व्हिस्की एवं एकल ग्रेन स्कॉच व्हिस्की.
स्कॉच व्हिस्की की बोतल के ऊपर एक संख्या के रूप में उसकी उम्र का बयान इस उत्पाद को बनाने वाले सबसे प्रारम्भिक स्कॉच व्हिस्की की उम्र दर्शाता है। उम्र के बयान वाले व्हिस्की को गारंटीयुक्त व्हिस्की के रूप में जाना है।
स्कॉच व्हिस्की का सर्वप्रथम लिखित उल्लेख 1495 के स्कॉटलैंड के राजकोष में मिलता है। इसे बनाने वाला जॉन कोर नामक एक तपस्वी था।
कानूनी परिभाषा
स्कॉच व्हिस्की रेगुलेशंस 2009 {एसडब्ल्यूआर (SWR)} 23 नवम्बर 2009 को बना (कुछ संक्रमणकालीन प्रावधानों के आधार पर). इसने स्कॉच व्हिस्की कानून, 1988 तथा स्कॉच व्हिस्की आदेश, 1990 का स्थान ले लिया।
जबकि पिछले विधान ने महज़ स्कॉच व्हिस्की के उत्पादन के तरीक़ों को संचालित किया था, एसडब्ल्यूआर (SWR) ने भी इस बारे में नियम बनाए कि स्कॉच व्हिस्की पर किस तरह लेबल लगाए जाएं एवं उनकी पैकिंग एवं विज्ञापन कैसे की जाए. 23 नवम्बर 2012 के बाद से एकल माल्ट स्कॉच व्हिस्की (इसमें मिश्रण शामिल नहीं है) का खुदरा बिक्री के लिए लेबल लगे बोतल के बगैर स्कॉटलैंड से बाहर निर्यात ग़ैरकानूनी हो जायेगा.
स्कॉच व्हिस्की रेगुलेशंस 2009 ब्रिटेन कानून में स्कॉच व्हिस्की को परिभाषित करता है।
इस कानून के तहत स्कॉच व्हिस्की का अभिप्राय उस व्हिस्की से है:
(क) जो स्कॉटलैंड की किसी भट्टी में पानी एवं माल्टेड बार्ली से उत्पादित किया गया हो (जिसमें केवल अन्य अनाजों के केवल साबुत दाने ही मिलाये गए हों), जिनमें से सभी:
(i) उस भट्टी में मिश्रण के रूप में संसाधित किये जाएं; (ii) उस भट्टी में केवल जातीय किण्वक प्रणालियों के द्वारा एक उफनने योग्य पदार्थ में बदला जाए; और (iii) उस भट्टी में केवल खमीर मिलाकर सड़ाया जाए.
(ख) जिसे 94.8% से भी कम मात्रा में नशे की ताकत के स्तर पर स्त्रावित किया जाय, ताकि उस स्त्रावण में एक सुगंधि तथा स्वाद हो जो प्रयोग में लाये गए कच्चे माल से तथा इसके उत्पादन की विधि से निकला हो;
(ग) जिसे स्कॉटलैंड के आबकारी गोदाम में अधिकतम 700 लीटर वाले शाहबलूत के पीपे में पूर्णतः परिपक्व किया जाए, परिपक्वता की यह अवधि तीन वर्ष से कम न हो;
(घ) जो सभी प्रयुक्त कच्चे मालों, इसके उत्पादन एवं परिपक्वता की विधि से निकलने वाले रंग, खुशबू एवं स्वाद को बरकरार रखे और जिसमें पानी और सादे शर्करा के रंगों के अलावा और कोई भी पदार्थ न मिलाया जाय.
स्कॉच व्हिस्की के प्रकार
स्कॉच व्हिस्की के दो बुनियादी प्रकार एकल माल्ट स्कॉच व्हिस्की एवं एकल ग्रेन स्कॉच व्हिस्की हैं, जिनसे मिश्रण बनाए जाते हैं।
2009 के विनियम में मिश्रित स्कॉच व्हिस्की की परिभाषा विद्यमान कानून को बदलती हुई दिखती है, लेकिन यह पारंपरिक एवं वर्तमान प्रथाओं को दर्शाती है।
एसडब्ल्यूआर (SWR) से पहले स्कॉच व्हिस्की का कोई भी संयोजन मिश्रित स्कॉच व्हिस्की की योग्यता रखता था, उदाहरण के तौर पर एकल माल्ट स्कॉच व्हिस्की. बहरहाल, एसडब्ल्यूआर (SWR) के तहत मिश्रित स्कॉच व्हिस्की को एक या अधिक एकल ग्रेन स्कॉच व्हिस्की स्कॉच व्हिस्की के साथ एक या अधिक एकल माल्ट स्कॉच व्हिस्कियों के संयोजन के रूप में परिभाषित किया गया है जिसमें परंपरागत अभ्यास के साथ तालमेल बैठाया गया है।
मिश्रित माल्ट स्कॉच व्हिस्की का तात्पर्य भिन्न भट्टियों वाले दो या अधिक एकल माल्ट स्कॉच व्हिस्कियों के मिश्रण से है, एवं
मिश्रित ग्रेन स्कॉच व्हिस्की का तात्पर्य भिन्न भट्टियों वाले दो या अधिक एकल ग्रेन स्कॉच व्हिस्कियों के मिश्रण से है।
स्कॉच व्हिस्की स्कॉटलैंड में उत्पादित किये जाने वाले व्हिस्की का एकमात्र प्रकार है। स्कॉच व्हिस्की अधिनियम 1988 के तहत भी यही स्थिति थी, जिसके विनियम 5 में यह विनिर्दिष्ट किया गया है कि स्कॉटलैंड में निर्मित किया जाने वाला एकमात्र व्हिस्की स्कॉच व्हिस्की है।
"विनिर्माण" की परिभाषा परिपक्वता के उद्देश्य के लिए रखना है; एवं घरेलू खपत के लिए घरेलू मिश्रण के लिए रखना, या इस्तेमाल करना;
इस प्रावधान का उद्देश्य स्कॉटलैंड मूल के व्हिस्की के दो "ग्रेडों" - पहला "स्कॉच व्हिस्की" और दूसरा "व्हिस्की-स्कॉटलैंड के उत्पाद" - के अस्तित्व को बचाए रखना है, जो ईसी (EC) विनियम के सामान्य मानकों का अनुपालन करते हैं। स्कॉटलैंड में उत्पादित व्हिस्की के ऐसे दो 'ग्रेडों' के अस्तित्व से स्कॉच व्हिस्की की एक विशिष्ट उत्पाद के रूप में रक्षा करना अत्यंत कठिन हो जाएगा.
स्कॉटलैंड में स्कॉच व्हिस्की से इतर किसी व्हिस्की के उत्पादन पर प्रतिबन्ध लगाने के अलावा स्कॉटलैंड में स्कॉच व्हिस्की के अलावा व्हिस्कियों को परिपक्व करना या मिश्रित करना भी निषिद्ध है। ऐसा उन शराबों पर "व्हिस्की-स्कॉटलैंड में परिपक्व" अथवा "व्हिस्की-स्कॉटलैंड में मिश्रित" जैसे विवरणों से बचने के लिए किया गया है, जो स्कॉच व्हिस्की नहीं हैं। और फिर, ऐसा करने पर "स्कॉच व्हिस्की" को एक विशिष्ट उत्पाद के रूप में बनाए रखने में भी मदद मिलेगी.
एकल ग्रेन
स्कॉटलैंड में उत्पादित अधिकतर ग्रेन व्हिस्की मिश्रित स्कॉच व्हिस्की बनाने में चली जाती है। औसत मिश्रित व्हिस्की 60%-85% ग्रेन व्हिस्की होती है। एक ही भट्टी वाले कुछ उच्च गुणवत्ता वाले ग्रेन व्हिस्की को एकल ग्रेन व्हिस्की के रूप में बोतलबंद किया जाता है।
वैटेड/मिश्रित माल्ट
वैटेड माल्ट व्हिस्की -जिसे शुद्ध माल्ट भी कहा जाता है- स्कॉच के बहुत आम प्रकारों में से एक है: यह एक से अधिक भट्टी एवं भिन्न समयों के एकल माल्टों का मिश्रण है। वैट किये हुए माल्टों में केवल माल्ट व्हिस्की ही होते है-कोई ग्रेन व्हिस्की नहीं-एवं बोतल पर "माल्ट" शब्द के पहले "एकल" शब्द तथा भट्टी के नाम के अभाव में इन्हें आम तौर पर व्हिस्की के अन्य प्रकारों से भिन्न समझा जाता है। एक वैट माल्ट के रूप में योग्यता पाने के लिए मिश्रित एकल माल्ट व्हिस्कियों को एक वर्ष तक बैरल में परिपक्व किया जाता है, जिसके बाद वैट की उम्र मूल सामग्रियों में सबसे कम की हो जाती है। "8 वर्ष पुराना" के रूप में चिह्नित एक वैट किये हुए माल्ट में पुराने व्हिस्की भी शामिल होंगे, वैटिंग से पूर्व सबसे छोटा घटक 8 वर्ष पुराना रहेगा. जॉनी वॉकर ग्रीन वैट किये हुए माल्ट का एक उदाहरण है। नवम्बर 2009 तक किसी भी स्कॉच व्हिस्की पर एक वैट किये हुए माल्ट के रूप में लेबल नहीं लगाया जा सकता था, चूंकि ब्रिटेन सरकार के दिशा निर्देशों के अनुसार उनपर मिश्रित माल्ट का लेबल लगाना आवश्यक था।
मिश्रित
मिश्रित स्कॉच व्हिस्की का 90% से भी अधिक व्हिस्की स्कॉटलैंड में उत्पादित होता है। मिश्रित स्कॉच व्हिस्की में माल्ट व्हिस्की एवं ग्रेन व्हिस्की, दोनों ही शामिल होते हैं। आरंभिक तौर पर उन्हें एकल माल्ट व्हिस्की के रूप में निर्मित किया गया था, जिन्हें कुछ लोगों द्वारा बेहद कठोर समझा जाता था। मास्टर मिश्रणकर्ता एक नियमित "ब्रैंड शैली" उत्पादित करने के लिए विभिन्न माल्टों एवं ग्रेन व्हिस्कियों को मिलाते थे। उल्लेखनीय मिश्रित स्कॉच व्हिस्की ब्रैंडों में बेल्स, देवार्स, जॉनी वॉकर, व्हाईट एंड मैके, क्यूटी सार्क, जेएंडबी (J&B), द फेमस ग्राउज़ तथा शिवास रीगल शामिल हैं।
स्वतंत्र बोतलकर्ता
ज़्यादातर माल्ट भट्टियां मिश्रण के लिए पीपा के द्वारा व्हिस्की की एक महत्वपूर्ण मात्रा बेचती हैं तथा कभी-कभी निजी क्रेताओं को भी. इन पीपों से व्हिस्की कभी-कभी डंकन टेलर, मास्टर ऑफ माल्ट, गॉरडॉन एंड मैकफेल, कैडेनहेड्स, द स्कॉच माल्ट व्हिस्की सोसायटी, मुरे मैकडेविड, सिग्नेटरी, डगलस लेइंग तथा अन्यान्य की भांति स्वतंत्र फर्मों द्वारा एकल माल्ट के रूप में बोतलबंद किया जाता है। इन पर आम तौर पर भट्टी के नाम के साथ लेबल लगाया जाता है, लेकिन भट्टी के ट्रेडमार्क किये हुए लोगो अथवा टाइपफेस का इस्तेमाल करते हुए नहीं. तुलनात्मक रूप से एक "आधिकारिक बोतलबंदी" (अथवा "स्वामित्व वाली बोतलबंदी") भट्टी द्वारा (अथवा उसके मालिक द्वारा) की जाती है। बहुत सी स्वतंत्र बोतलबंदी एकल पीपों से की जाती है एवं वे कभी-कभार आधिकारिक बोतलबंदी से काफी अलग हो सकती हैं।
भट्टी द्वारा समय-समय पर स्वतंत्र बोतलबंदी में कटौती करने की कोशिशें हुई हैं; लैफरोयग भट्टी के एक पूर्व मालिक एलाइड डोमेक ने मूरे मैकडेविड के खिलाफ एक कानूनी कार्रवाई शुरू कर दी ताकि उन्हें उल्लिखित व्हिस्की की उनकी स्वतंत्र बोतलबंदी में "लैफरोयग भट्टी में स्त्रावित किया हुआ" का इस्तेमाल करने से रोका जा सके. एलाइड के पीछे हट जाने से पूर्व मूरे मैकडेविड ने तदनंतर कुछ समय के लिए "लीपफ्रॉग" नाम का इस्तेमाल किया।
संभावित कानूनी पचड़ों से बचने के लिए कुछ स्वतंत्र बोतलबंदी में व्हिस्की की भट्टी का नाम नहीं दर्शाया जाता तथा उसके बदले निर्माता का ब्रैंड नाम दिया जाता है। यह एक भौगोलिक नाम होता है, मसलन - ओल्ड सेंट एंड्रयूस या एक नंबर प्रणाली.
इतिहास
स्कॉटलैंड में व्हिस्की का उत्पादन सैकड़ों वर्षों से होता रहा है। गैलिक "usquebaugh" का अर्थ है "जीवन का पानी", जो ध्वन्यात्मक रूप से "अस्की" और फिर अंग्रेज़ी का "व्हिस्की" बन गया.
स्कॉच व्हिस्की एसोसिएशन के अनुसार किसी को भी निश्चित तौर पर यह ज्ञात नहीं है कि स्कॉटलैंड में सर्वप्रथम भट्टी की कला का प्रचलन कब शुरू हुआ था; यह ज्ञात है कि प्राचीन सेल्ट भट्टी किया करते थे, एवं उनके द्वारा उत्पादित तरल पदार्थ - जिसे प्राचीन गैलिक में उइसेग बीथा ("जीवन का पानी") कहा गया है- स्कॉच व्हिस्की के रूप में विकसित हुआ। ग्यारहवीं शताब्दी तक स्कॉटलैंड में सर्वप्रथम प्रारम्भिक ईसाई मठवासी स्थानों पर स्त्रावीकरण हुआ।
व्हिस्की उत्पादन पर सर्वप्रथम 1644 में कर लगाया गया, जिससे देश में गैर कानूनी व्हिस्की भट्टी में वृद्धि को बढ़ावा मिला. 1780 के आसपास, वहां तकरीबन 8 वैध तथा 400 अवैध भट्टी थे। 1823 में, संसद ने "आबकारी अधिनियम" के ज़रिये लाइसेंस प्राप्त भट्टी पर प्रतिबंधों में ढिलाई बरती, जबकि साथ ही साथ अवैध ठिकानों का काम करना दुश्वार बना दिया, फलतः स्कॉच उत्पादन के आधुनिक युग का पदार्पण हुआ। व्हिस्की की लोकप्रियता को दो घटनाओं से मदद मिली: पहली, 1831 में कॉफ़ी या पेटेंट डेग नामक एक नयी उत्पादन प्रक्रिया की शुरुआत (नीच दिए गए अनुभाग में देखें); इस प्रक्रिया के तहत उत्पादित व्हिस्की कम घने तथा चिकने होते थे। दूसरी, 1880 में फिलोक्सेरा बग ने फ्रांस में शराब एवं नशीले पदार्थों के उत्पादन का खात्मा कर दिया.
व्हिस्की के प्रकार
माल्ट व्हिस्की में माल्टेड बार्ली के अलावा कोई भी अनाज नहीं होना चाहिए एवं इसे परंपरागत तरीके से डेग पात्रों में ही स्त्रावित करना चाहिए. ग्रेन व्हिस्की में गैरमाल्टेड बार्ली अथवा अन्य माल्टेड या गैर माल्टेड अनाजों, यथा गेहूं एवं मक्का (कॉर्न), को शामिल किया जा सकता है एवं इन्हें आम तौर पर एक पेटेंट या कॉफ़ी डेग के रूप में परिचित नियमित कॉलम डेग में स्त्रावित किया जाता है, इनमें से दूसरा ऐनीयस कॉफ़ी की तर्ज़ पर है, जिन्होंने 1831 में कॉलम डेग को परिष्कृत किया। जबकि वहां कई माल्ट व्हिस्की भट्टियां मौजूद हैं, वर्त्तमान में विद्यमान ग्रेन भट्टियों की संख्या केवल सात ही हैं, जिनमें से ज़्यादातर स्कॉटिश तराई क्षेत्र में अवस्थित हैं।
माल्टिंग
माल्ट व्हिस्की का उत्पादन तब होता है, जब बार्ली को पानी में भिगोकर माल्ट किया जाता है, इसके बाद इसे अंकुरण की स्थिति में पहुंचाया जाता है। माल्ट से किण्वक निकलते हैं जो अनाज के श्वेतसार को तोड़ते हैं एवं उन्हें शर्करा में परिवर्तित होने में मदद करते हैं। जब अंकुरण की अपेक्षित स्थिति तैयार हो जाती है तो माल्ट किये हुए बार्ली को धुएं की मदद से सुखाया जाता है। बहुत सी (लेकिन सभी नहीं) भट्टियों में आग में पांस मिलाया जाता है ताकि शराब में मिट्टी की खुशबू आये.
आज कुछ मुट्ठी भर भट्टियों के पास ही माल्ट करने की अपनी निजी व्यवस्था है; इनमें बाल्वेनी, किल्चोमन, हाईलैंड पार्क, ग्लेनफिडिच, ग्लेन ऑर्ड, बोमोर, लैफ़रोएग, स्प्रिंगबैंक, ताम्धू एवं एड्राडोर शामिल हैं। यहां तक कि उन भट्टियों में जो अपना बार्ली स्वयं माल्ट करते हैं, उत्पादन के लिए बहुत कम फीसदी माल्ट की ही ज़रूरत होती है। सभी भट्टी यव्य बनाने वाले विशेषज्ञों से ही माल्ट लेते हैं।
सानी बनाना और खमीर उठाना
सूखे हुए माल्ट (तथा ग्रेन व्हिस्की के मामले में अन्यान्य अनाज) को एक मोटे आटे में पीसा जाता है, जिसे "घान (ग्रिस्ट)" कहते हैं। फिर इसे सानी बनाने का पीपा (मैश टन) नामक एक बड़े से पात्र में गर्म पानी के साथ मिलाया जाता है। इस घान (ग्रिस्ट) को भीगने के लिए छोड़ दिया जाता है।
इस प्रक्रिया को "सानी बनाना (मैशिंग)" कहा जाता है तथा इस मिश्रण को सानी (मैश) कहा जाता है। सानी बनाने में, माल्टिंग प्रक्रिया के दौरान विकसित किण्वकों को बार्ली श्वेतसार को शर्करा में परिवर्तित करने दिया जाता है, जिससे "वर्ट" नामक एक मीठा तरल पदार्थ पैदा होता है।
फिर इस वर्ट को "वाश बैक" नामक एक अन्य बड़े से पात्र में ढ़ाला जाता है, जहां यह ठंडा होता है। झाग मिलाया जाता है और वर्ट को खमीर उठने के लिए रखा जाता है। परिणामस्वरुप जो तरल पदार्थ निकलता है उसे "वॉश " कहते हैं। यह अब लगभग 5-7% एबीवी होता है एवं अल्पविकसित बियर से काफी मिलता-जुलता है।
स्त्रावण
अगला कदम वॉश का स्त्राव करने के लिए डेग का प्रयोग करना है। स्त्रावण के द्वारा नशीले पदार्थ की मात्रा को बढ़ाया जाता है एवं मेथानोल जैसी अवांछित अशुद्धियों को हटाया जाता है।
स्त्रावण के लिए उपयोग में लाये जाने वाले डेग दो प्रकार के होते हैं: डेग पात्र (एकल माल्टों के लिए) तथा कॉफ़ी डेग (ग्रेन व्हिस्की के लिए). अधिकांश स्कॉच माल्ट व्हिस्की भट्टियों में उनके उत्पादों को दो बार स्त्रावित किया जाता है; औचेनतोशन भट्टी एवं स्प्रिंगबैंक का 'हेज़लबर्न' ब्रैंड इसके अपवाद हैं, जो तराई इलाकों की तीन बार स्त्रावित करने की परंपरा को बरकरार रखे हुए हैं। स्प्रिंगबैंक भट्टी के 'स्प्रिंगबैंक' ब्रैंड की एक तीसरी प्रक्रिया अद्वितीय है, जिसे "ढाई दफा" स्त्रावित किया जाता है। इसे अर्द्ध एवं कच्चे शराब (प्रथम स्त्रावण) को दूसरी बार स्त्रावित कर के प्राप्त किया जाता है। इसमें दो आधे हिस्सों को मिलाया जाता है तथा पूरी मात्रा को एक आख़िरी बार स्त्रावित किया जाता है।
माल्ट व्हिस्की के लिए वॉश को वॉश डेग में ढ़ाला जाता है। उस तरल पदार्थ को उबाल आने तक गर्म किया जाता है, जो पानी के क्वथनांक से कम होता है। शराब वाष्प बनती है एवं "लाइन आर्म" के ज़रिये तथा सघन करने के लिए डेग के ऊपरी हिस्से में पहुंचता है, जहां यह ठंडा होता है और पुनः तरल में बदलता है। इस तरल पदार्थ में तकरीबन 20% नशीला पदार्थ रहता है एवं इसे "लो वाइन" कहते हैं।
इस लो वाइन को दूसरी बार शराब के डेग में स्त्रावित किया जाता है एवं स्त्रावण को तीन "भागों" में बांटा जाता है। स्त्रावण के पहले तरल या भाग को "फॉरशॉट्स" कहा जाता है एवं यह आम तौर पर निम्न क्वथनांक शराब मेथानोल की उपस्थिति की वजह से काफी विषाक्त होता है। इन्हें आम तौर पर भावी स्त्रावण के लिए बचा कर रखा जाता है। वह "मध्य भाग" होता है, जिसे डेग के लोग ढूंढते हैं और जिसे परिपक्वता के लिए पीपों में रखा जायेगा. इस स्तर पर इसे "नया रूप" कहा जाता है। इसमें शराब की मात्रा 60%-75% तक कुछ भी हो सकती है। तीसरे भाग को "फेंट्स" कहा जाता है एवं यह आम तौर पर काफी कमज़ोर होता है। इन्हें भी भावी स्त्रावण के लिए बचा कर रखा जाता है।
ग्रेन व्हिस्कियों को कॉलम डेग में स्त्रावित किया जाता है, जिसके लिए इकहरी स्त्रावण की आवश्यकता होती है ताकि वांछित नशीले अवयवों को प्राप्त किया जा सके. ग्रेन व्हिस्की को एक नियमित भिन्नात्मक स्त्रावण प्रक्रिया के द्वारा उत्पादित किया जाता है, जो माल्ट व्हिस्की के लिए उपयोग में लाये जाने वाले बैच प्रक्रिया पर आधारित साधारण स्त्रावण से भिन्न होता है। अतः यह संचालित करने में अधिक कुशल है एवं नतीजतन यह व्हिस्की कम महंगी होती है।
परिपक्वता
एक बार स्त्रावित कर लिए जाने पर "नए शराब" को शाहबलूत के पीपों में परिपक्वन प्रक्रिया के लिए रखा जाता है। ऐतिहासिक रूप से, पहले पीपों को स्पेन की अंगूरी शराबों के लिए प्रयोग में लाया जाता था (चूंकि बैरेल महंगे होते हैं एवं अंगूरी शराबों के लिए वहां कोई उपलब्ध बाज़ार नहीं था) आज प्रयोग में लाये जाने वाले पीपे आम तौर पर अंगूरी शराबों वाले या मकई की शराब वाले होते हैं। कभी-कभार पोर्ट, कॉगनैक, मदिरा, कैलवाडॉस, बियर, एवं बौरडियक्स वाइन जैसी अन्यान्य किस्मों का प्रयोग किया जाता है। अमेरिकी विनियम के अनुसार नए, ताज़े जले हुए शाहबलूत के बैरलों में परिपक्व करने की आवश्यकता के कारण मकई की शराब का उत्पादन लगभग प्रयुक्त बैरलों का अटूट जेनरेटर है।
परिपक्वता की यह प्रक्रिया वाष्पीकरण में बदलती है, इसलिए पीपे में प्रत्येक वर्ष बहुत अधिक मात्रा बर्बाद हो जाती है तथा साथ ही शराब में भी कमी आती है। प्रतिवर्ष 0.5%-2.0% की हानि को परी का हिस्सा माना जाता है। पश्चिमी तट तथा हेब्राईड्स की बहुत सी व्हिस्कियों को तट के खुले भंडारों में संग्रहित किया जाता है, ताकि समुद्र की नमकीन हवा अपनी सुगंध शराब में घोल सके. बहरहाल यह एक कम ज्ञात तथ्य है कि अधिकतर तथाकथित "तटीय" व्हिस्कियां समुद्र के प्रभाव से बहुत दूर स्कॉटलैंड के अंदरूनी इलाकों में बड़े से केन्द्रीय भण्डारगृहों में परिपक्व की जाती हैं। स्कॉटलैंड में भट्टी में इसे कम से कम तीन सालों और एक दिन तक रखा जाता है ताकि इसे स्कॉच व्हिस्की कहा जा सके, हालांकि अधिकतर एकल माल्टों को न्यूनतम आठ वर्षों तक रखने के बाद पेश किया जाता है। कुछ लोगों का मानना है कि पुराने व्हिस्की स्वाभाविक तौर पर बेहतर होते हैं, लेकिन दूसरों का मानना है कि प्रत्येक भट्टी में इष्टतम स्वाद के विकास की उम्र काफी बदल जाती है। यहां तक कि अलग-अलग पीपों में भी यह अवधि बदल जाती है। हालांकि पुराने व्हिस्की स्वाभाविक तौर पर विरल रहे हैं, अतः वे आम तौर पर काफी अधिक कीमत वसूल करते हैं।
रंग से भी व्हिस्की को पुराना करने में प्रयुक्त पीपे के प्रकार (अंगूरी या मकई) का पता चलता है, हालांकि कानूनी रूप से स्वीकृत "स्पिरिट कैरामेल" मिलाने के बाद अन्यथा हल्के रंग की व्हिस्की को भी गहरा रंग मिल जाता है। अंगूरी व्हिस्की आम तौर पर गहरे या सुनहरे रंग का होता है, जबकि पूर्व-मकई के पीपों में पुराने किये गए व्हिस्की का रंग आम तौर पर सुनहरा-पीला/शहद के रंग का होता है।
1990 के दशक के उत्तरार्द्ध में "वुड फिनिशेस" की एक प्रवृत्ति थी, जिसमें पूर्ण रूप से परिपक्व व्हिस्की को एक बैरेल से दूसरे में डाला जाता था, जिसमें इससे पहले दूसरे प्रकार की शराब पुरानी की गयी हो (अर्थात पोर्ट, मदिरा, रम, वाइन वगैरह) ताकि "फिनिश" मिलाया जा सके.
"ब्लैक बोमोर" एक उल्लेखनीय उदाहरण है, जिसे 1993, 94 एवं 95 में 29, 30, 31 वर्षों तक पूर्व-ओलोरोसो अंगूरी पीपों में रखने के बाद बारी-बारी से जारी किया गया. नाम से उसके रंग के घनत्व तथा स्वाभाविक रूप से प्रदत्त स्वाद की जटिलता का पता चलता है, जो 1964 में मूल रूप से पानी जैसा शराब हुआ करता था।
बोतलबंदी
एकल माल्टों के साथ नए यथोचित ढंग से पुराने किये गए शराब को एक ही भट्टी के अन्यान्य एकल माल्टों के साथ "वैट" या "मिलाया" जाता है (कभी-कभी भिन्न समयों वालों को). यह व्हिस्की आम तौर पर 40% और 46% के बीच बोतल की ताकत में घोला जाता है।
कभी-कभी भट्टी "पीपे की क्षमता" का संस्करण रिलीज़ करता है, जो घुला हुआ नहीं होता तथा जिसमें आम तौर पर 50-60% नशीला अवयव होता है।
बहुत सी भट्टियां "एकल पीपा" संस्करण जारी करते हैं, जो एकल पीपे के उत्पाद होते हैं और जिन्हें किसी अन्य पीपे की व्हिस्की के साथ वैट नहीं किया गया होता. इन बोतलों पर आम तौर पर एक लेबल होगा जिस पर व्हिस्की स्त्रावण की तिथि, बोतल में भरने की तिथि, उत्पादित बोतलों की संख्या, किसी ख़ास बोतल की संख्या, एवं बोतल उत्पादित करने वाले पीपों की संख्या का विवरण अंकित होगा.
सर्द निस्पंदन
बहुत सी व्हिस्कियों को सर्द-निस्पंदन के बाद बोतलों में भरा जाता है। यह एक ऐसी प्रक्रिया है, जिसमें व्हिस्की को लगभग 0 °C (32 °F) तक ठंडा किया जाता है और एक महीन छन्ने से निथारा जाता है। परिणामस्वरुप स्त्रावण अथवा परिपक्वन की अवधि के दौरान उत्पादित कुछ तैलीय/वसायुक्त यौगिकों को हटाया जाता है। इससे बोतल में भरे गए व्हिस्की की नशे का स्तर 46% एबीवी से कम रहता है अथवा परोसे जाने के समय ठंडा होने पर, या पानी या बर्फ मिलाने पर इसे धुंधला होने से बचाता है।
बहुत से व्हिस्की उत्साही लोगों का मानना है कि सर्द-निस्पंदन से व्हिस्की का कुछ स्वाद या गठन खो जाता है, जिसकी वजह से कुछ लोग सर्द-निस्पंदित व्हिस्की को कमतर समझते हैं।
46% एबीवी से अधिक वाले बोतलबंद व्हिस्की यह संकेत देते हैं कि वह गैर-सर्द निस्पंदित या बिना सर्द निस्पंदित किया हुआ है, चूंकि आम तौर पर इस नशीले स्तर पर शराब का रंग बेरंग रहेगा.
व्हिस्की क्षेत्र
स्कॉटलैंड को पारंपरिक तौर पर चार क्षेत्रों में बांटा गया है: पर्वतीय क्षेत्र, तराई क्षेत्र, आइस्ले एवं कैम्पबेलटाउन.
स्कॉटलैंड के पूर्वोत्तर में स्थित स्पे नदी की घाटी को पार करती हुई स्पेसाइड की भौगोलिक सीमाओं में, जिसे कभी पर्वतीय इलाके का एक हिस्सा समझा जाता था, स्कॉटलैंड की कुल भट्टियों का तकरीबन आधा अवस्थित है; फलस्वरूप इसे आधिकारिक तौर पर अपने आप में एक क्षेत्र के रूप में मान्यता प्रदान कर दिया गया.
कैम्पबेलटाउन को बहुत वर्ष पहले एक क्षेत्र के दर्जे से हटा लिया गया था, फिर भी, अभी हाल में ही इसे पुनः एक मान्यता प्राप्त उत्पादन क्षेत्र के रूप में बहाल किया गया है।
द्वीप को स्कॉच व्हिस्की एसोसिएशन (SWP) के द्वारा किसी क्षेत्र के रूप में मान्यता प्राप्त नहीं है एवं इसे पर्वतीय इलाके का एक हिस्सा माना जाता है।
लेबलों को समझना
अधिकांश अन्य लेबलों की तरह स्कॉच व्हिस्की लेबल में कानून, परम्परा, विपणन, एवं भावनाओं का मेल होता है एवं फलतः इसे समझना मुश्किल हो सकता है। भाषा एवं राष्ट्रीय कानून की विभिन्नता के कारण अधोलिखित एक मोटे तौर पर दिशा-निर्देशक है:
यदि किसी लेबल में "एकल माल्ट" शब्द हो (कभी-कभी अन्य शब्दों द्वारा विभक्त होकर, जैसे-"एकल हाईलैंड माल्ट"), तो उस बोतल में एकल माल्ट स्कॉच व्हिस्की है।
"वैटेड माल्ट", "शुद्ध माल्ट", या "मिश्रित माल्ट" एकल माल्ट व्हिस्कियों के मिश्रण का संकेत देता है। पुरानी बोतलों में शुद्ध माल्ट को अक्सर एकल माल्ट का वर्णन करने के लिए इस्तेमाल करते थे (यथा "ग्लेनफीडिच शुद्ध माल्ट").
लेबल से मुख्य ब्रांड या उत्पाद के विवरणों के हिस्से के रूप में भट्टी का भी पता चल सकता है। यह ज़्यादातर एकल माल्ट के मामलों में होता है। कुछ एकल माल्ट व्हिस्की गुमनाम तरीक़े से अथवा किसी काल्पनिक ब्रांड नाम से बेचे जाते हैं। यह किसी भट्टी या उत्पादक का अपने ब्रांड को बचाने के उद्देश्य से किये गए अनुरोध के कारण हो सकता है। इसका एक उदाहरण एकल पीपा व्हिस्कियां हैं जिन्हें कंपनियों द्वारा स्वतंत्र रूप से बोतलों में भरा जाता है, मसलन स्कॉच माल्ट व्हिस्की सोसायटी, जो स्त्रावकों से अपने समझौते के हिस्से के रूप में एक नंबर प्रणाली का इस्तेमाल करते हैं। यह गुणवत्ता का संकेत नहीं देता, लेकिन बाद वाले बोतल इनसे बिलकुल भिन्न हो सकते हैं चूंकि प्रत्येक पीपा शराब में एक अद्वितीय गुण प्रदान करता है। भट्टियों को पहचानने का एकमात्र विश्वस्त तरीक़ा एक सन्दर्भ का इस्तेमाल करना है।
अधिकांश देशों में नशीली क्षमता सूचीबद्ध होती है। आमतौर पर व्हिस्की 40% और 46% एबीवी के बीच होता है। एक निम्नतर नशीला अवयव "सस्ता" व्हिस्की या स्थानीय कानून का संकेत दे सकता है। यदि बोतल 50% से अधिक एबीवी वाला है, तो संभवतः यह पीपा की क्षमता है।
किसी बोतल में सबसे कम उम्र की व्हिस्की की गारंटी देते हुए व्हिस्की की उम्र सूचीबद्ध हो सकती है। संख्या के रूप में बोतल पर उम्र के विवरण से उस उत्पाद को उत्पादित करने वाले सबसे कम उम्र की व्हिस्की की उम्र का पता चलता है। उम्र के विवरण वाले व्हिस्की को गारंटीयुक्त पुराना व्हिस्की माना जाता है। बिना उम्र के विवरण वाला स्कॉच व्हिस्की कानूनन तीन वर्ष से कम उम्र वाला होता है।
बोतल पर एक वर्ष आमतौर पर स्त्रावण एवं एक पीपा बोतलबंदी का वर्ष बताता है, इसलिए यह भी सूचीबद्ध हो सकता है कि किस वर्ष व्हिस्की को बोतल में भरा गया था। एक बार बोतल में भर दिए जाने पर व्हिस्की परिपक्व नहीं होता, अतः उम्र इन दोनों तारीखों के बीच का अंतर है; यदि दोनों तारीखें न दी गयी हों तो सिर्फ बोतल से उम्र का पता नहीं चल पाता.
सन्दर्भ
विशिष्ट सन्दर्भ:
सामान्य सन्दर्भ
मौखिक स्वच्छता
मौखिक स्वच्छता दांतों की नियमित सफाई (दंत स्वच्छता) और दांतों के बीच सफाई करके अपने मुंह को साफ और बीमारी और अन्य समस्याओं (जैसे सांसों की बदबू) से मुक्त रखने का अभ्यास है। यह महत्वपूर्ण है कि दंत रोग और सांसों की दुर्गंध को रोकने के लिए नियमित रूप से मौखिक स्वच्छता की जाना चाहिए, दंत रोग के सबसे आम प्रकार हैं दांतों की सड़न (कैविटी, दंत क्षरण) और मसूड़े की बीमारियां, जिनमें मसूड़े की सूजन, और पीरियंडोंटाइटिस शामिल हैं।
प्लाक
डेंटल प्लाक, जिसे डेंटल बायोफिल्म के रूप में भी जाना जाता है, एक चिपचिपी, पीली फिल्म है जिसमें बैक्टीरिया की एक विस्तृत श्रृंखला होती है जो दांतों की सतहों से जुड़ी होती है और गम लाइन के आसपास दिखाई दे सकती है। दांत की सतह को साफ करने के बाद यह फिर से दिखना शुरू हो जाता है, यही कारण है कि नियमित रूप से ब्रश करने को प्रोत्साहित किया जाता है। एक उच्च चीनी आहार पट्टिका के गठन को बढ़ावा देता है।  चीनी (किण्वन योग्य कार्बोहाइड्रेट), पट्टिका द्वारा अम्ल में परिवर्तित हो जाती है।  एसिड तब आसन्न दांत के टूटने का कारण बनता है, अंततः दांतों की सड़न का कारण बनता है।
यदि प्लाक को सबजिवल (मसूड़े के नीचे) सतह पर बिना किसी बाधा के छोड़ दिया जाता है, तो न केवल दांतों की सड़न का खतरा बढ़ जाता है, बल्कि यह मसूड़ों में जलन भी पैदा करता है और उन्हें लाल और सूजा हुआ दिखाई देता है। टूथ ब्रश या फ्लॉसिंग के दौरान कुछ रक्तस्राव देखा जा सकता है। ये सूजन के लक्षण हैं जो मसूड़ों के खराब स्वास्थ्य (मसूड़े की सूजन) का संकेत देते हैं।
कैलकुलस
वह पट्टिका दाँत की सतह पर जितनी अधिक देर तक रहती है, वह दाँत से उतनी ही सख्त और अधिक जुड़ी होती है। तभी इसे कैलकुलस कहा जाता है और इसे दंत चिकित्सक द्वारा निकालने की आवश्यकता होती है। यदि इसका इलाज नहीं किया जाता है, तो सूजन से हड्डी का नुकसान होगा और अंततः प्रभावित दांत ढीले हो जाएंगे।.
बरियामऊ गाँव, तिरवा (कन्नौज)
बरियामऊ तिरवा, कन्नौज, उत्तर प्रदेश स्थित एक गाँव है।
मौखिक स्वच्छता
शिक्षा
यूएस में एक डेंटल हाइजीनिस्ट बनने के लिए किसी कॉलेज या यूनिवर्सिटी में जाना चाहिए, जिसे डेंटल एक्रेडिटेशन पर आयोग द्वारा अनुमोदित किया गया है और नेशनल बोर्ड डेंटल हाइजीन परीक्षा में भाग लेना चाहिए,कई डिग्रियां प्राप्त हो सकती हैं। सामुदायिक कॉलेज में भाग लेने के बाद एक सहयोगी की डिग्री सबसे आम है और इसे प्राप्त करने में केवल दो साल लगते हैं।  ऐसा करने के बाद कोई डेंटल ऑफिस में काम कर सकता है।  यदि कोई शैक्षणिक संस्थान में शिक्षण या अनुसंधान के लिए काम करने की योजना बना रहा है, तो स्नातक डिग्री या मास्टर डिग्री प्राप्त करने का विकल्प भी है।
पुदुकोट्टई
पुदुकोट्टई (Pudukkottai) भारत के तमिल नाडु राज्य के पुदुकोट्टई ज़िले में स्थित एक नगर है। यह उस ज़िले का मुख्यालय भी है और दक्षिण वेल्लार नदी के किनारे पर बसा हुआ है।
घोषणा
घोषणा एक हिन्दी शब्द है जिसका अर्थ ऐलान करना होता है। अंग्रेज़ी में इसे announcement भी कहते हैं।
उदाहरण
समझा जाता है कि केंद्रीय सरकर जल्दी ही चुनावों की घोषणा करने जा रही है।
नयेली, नैनीताल तहसील
नयेली, नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।